Source: https://kuria-birosag.hu/hu/print/sajto/konyvtarszakmai-egyuttmukodesi-megallapodas-szuletett-az-alkotmanybirosag-es-kuria-kozott
Timestamp: 2019-04-19 08:33:58+00:00

Document:
Címlap > Könyvtárszakmai együttműködési megállapodás született az Alkotmánybíróság és a Kúria között
Az Alkotmánybíróság és a Kúria közös véleménye, hogy a hatékony igazságszolgáltatás egyik alapvető feltétele a megújuló és modern jogi könyvtári-információs intézmény. Ezért elkötelezetten támogatják a jogi (bírósági) könyvtári-információs intézményeket, aktívan szerepet vállalnak működtetésükben és fejlesztésükben. Ez utóbbi fejezi ki a most létrejött aláírással is hitelesített összefogás.
Az jogi szakkönyvtárak napjainkban csak akkor tudnak hatékony és eredményes munkát végezni, ha figyelembe veszik a kor, a felhasználók, illetve a szakma elvárásait, és igyekeznek ezekre választ adni. A most megkötött együttműködésnek is az a célja, hogy az egymás tevékenységét kiegészítő feladatvállalás eredményeképpen, az Alkotmánybíróság tagjai, munkatársai, illetve a Kúria bíráinak ítélkező, szakmai tudományos és kutató tevékenységét a lehető leghatékonyabban támogassa és azt minőségi könyvtári szolgáltatásokkal szolgálja. E törekvés, hosszabb távon, valamennyi bíróság és bírósági könyvtár szakmai presztízsét is emeli.
A szakmai együttműködés kiterjed a szolgáltatás bővítésére, a gyűjteményfejlesztésre és a továbbképzésekre egyaránt.
Az Alkotmánybíróság és a Kúria elnöke által hitelesített együttműködés megkötésén jelen volt a két intézmény könyvtárvezetője is. Gerencsér Judit a Kúria Tőry Gusztáv Jogi Szakkönyvtárának és Tóth Gábor az Alkotmánybíróság jogi könyvtárának vezetője és képviselője, a közös munka szakmai felelőseként vállalták a határozatlan időre szóló szakmai szerződésben foglaltak magas szintű megvalósítását.

References: Kúria 
 Kúria 
 Kúria 
 bíróság 
 Kúria 
 Kúria